ddrg/super_eurlex huggingface dataset:
Πρόταση οδηγίας του Ευρωπαϊκού Κοινοβουλίου και του Συμβουλίου για την τροποποίηση της οδηγίας 95/2/ΕΚ του Ευρωπαϊκού Κοινοβουλίου και του Συμβουλίου για τα πρόσθετα τροφίμων πλην των χρωστικών και των γλυκαντικών

(95/C 163/08)

(Κείμενο που παρουσιάζει ενδιαφέρον για τον ΕΟΧ)

COM(95) 177 τελικό - 95/0114(COD)

(Υποβλήθηκε από την Επιτροπή στις 16 Μαΐου 1995)

ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 100 Α,

την πρόταση της Επιτροπής,

τη γνώμη της Οικονομικής και Κοινωνικής Επιτροπής,

Αποφασίζοντας με τη διαδικασία του άρθρου 189 Β της συνθήκης,

Έχοντας υπόψη την οδηγία 89/107/ΕΟΚ του Συμβουλίου της 21ης Δεκεμβρίου 1988 για την προσέγγιση των νομοθεσιών των κρατών μελών σχετικά με τα πρόσθετα που μπορούν να χρησιμοποιούνται στα τρόφιμα τα οποία προορίζονται για ανθρώπινη διατροφή (1), όπως τροποποιήθηκε από την οδηγία 94/34/ΕΚ (2), και ιδίως το άρθρο 3 παράγραφος 2,

Εκτιμώντας:

ότι η καρραγενάνη που λαμβάνεται με εναλλακτική μέθοδο καθαρισμού αποτελεί νέο πρόσθετο για το οποίο έχει αποδειχθεί ότι η χρήση του στα τρόφιμα εξυπηρετεί τεχνολογικές ανάγκες 7

ότι, προκειμένου να επιτραπεί η χρήση της, είναι αναγκαίο να προσαρμοστεί ο κατάλογος των επιτρεπομένων προσθέτων που περιέχεται στην οδηγία 95/2/ΕΚ (3) του Ευρωπαϊκού Κοινοβουλίου και του Συμβουλίου για τα πρόσθετα τροφίμων πλην των χρωστικών και των γλυκαντικών 7

ότι ζητήθηκε η γνώμη της επιστημονικής επιτροπής τροφίμων 7

ότι τα κριτήρια καθαρότητας θα θεσπιστούν με τη διαδικασία που καθορίζεται στο άρθρο 11 της οδηγίας 89/107/ΕΟΚ,

ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:

Άρθρο 1

Στο παράρτημα 1 της οδηγίας 95/2/ΕΚ προστίθεται το ακόλουθο πρόσθετο:

«>ΘΕΣΗ ΠΗΝΑΚΑ>

»

Άρθρο 2

Τα κράτη μέλη θέτουν σε ισχύ τις νομοθετικές, κανονιστικές και διοικητικές διατάξεις που είναι αναγκαίες για τη συμμόρφωση προς την παρούσα οδηγία το αργότερο στις 25 Σεπτεμβρίου 1996, προκειμένου να επιτρέψουν την εμπορία και τη χρήση των προϊόντων που ανταποκρίνονται στην παρούσα οδηγία.

Ενημερώνουν αμέσως την Επιτροπή σχετικά.

Οι σχετικές διατάξεις που θεσπίζονται από τα κράτη μέλη περιλαμβάνουν παραπομπή στην παρούσα οδηγία ή συνοδεύονται από παρόμοια παραπομπή κατά την επίσημη δημοσίευσή τους. Ο τρόπος της παραπομπής καθορίζεται από τα κράτη μέλη.

Άρθρο 3

Η παρούσα οδηγία αρχίζει να ισχύει την έβδομη ημέρα από τη δημοσίευσή της στην Επίσημη Εφημερίδα των Ευρωπαϊκών Κοινοτήτων.

Η παρούσα οδηγία απευθύνεται στα κράτη μέλη.

(1) ΕΕ αριθ. L 40 της 11. 2. 1989, σ. 27.

(2) ΕΕ αριθ. L 237 της 10. 9. 1994, σ. 1.

(3) ΕΕ αριθ. L 61 της 18. 3. 1995, σ. 1.
Τροποποιημένη πρόταση κανονισμού του Συμβουλίου για τη θέσπιση καθεστώτος αντιστάθμισης καθεστώτος επιπλέον κόστους που συνεπάγεται ο άκρως απομακρυσμένος χαρακτήρας για τη διάθεση ορισμένων προϊόντων αλιείας των Αζορών, της Μαδέρας, των Καναρίων Νήσων και του γαλλικού διαμερίσματος της Γουιάνας

(95/C 163/09)

COM(95) 178 τελικό - 94/0255(CNS)

(Υποβλήθηκε από την Επιτροπή σύμφωνα με το άρθρο 189 Α παράγραφος 2 της συνθήκης ΕΚ στις 16 Μαΐου 1995)

Το κείμενο της πρότασης τροποποιείται ως εξής:

Πριν από το πρώτο αιτιολογικό προστίθεται το ακόλουθο νέο αιτιολογικό:

ότι προσαρτήθηκε δήλωση στη συνθήκη της Ευρωπαϊκής Ένωσης σχετικά με τις άκρως απομακρυσμένες περιοχές 7

Αιτιολογικό 4α (νέο)

ότι έχει σημασία η βιοτεχνική και παράκτια αλιεία σε οικονομικό και κοινωνικό επίπεδο στις άκρως απομακρυσμένες περιοχές της Ευρωπαϊκής Ένωσης 7

Αιτιολογικό 4β (νέο)

ότι είναι αναγκαίο να εξορθολογιστούν οι αλιευτικές προσπάθειες, με το μέλημα να υπάρχει μια καλύτερη διαχείριση των αποθεμάτων και, ιδίως, με βάση τις υψηλού επιπέδου έρευνες τεχνικού χαρακτήρα που πραγματοποιήθηκαν στο πλαίσιο αυτό, από διάφορα επιστημονικά ιδρύματα των άκρως απομακρυσμένων περιοχών 7

Άρθρο 2 παράγραφος 1α (νέο)

Στην περίπτωση που τα αλιεύματα τα οποία πραγματοποιήθηκαν από τα νηολογημένα στους λιμένες των Αζορών και της Μαδέρας σκάφη, δεν επιτυγχάνουν τη συνολική ετήσια ποσόστωση των 15 000 τόνων, οι ενδιαφερόμενοι πράκτορες μπορούν να χρησιμοποιούν τον τόνο που προέρχεται από άλλα κράτη μέλη.

Άρθρο 3α (νέο)

Τα άτομα στα οποία απευθύνονται οι ενέργειες που προβλέπονται στον παρόντα κανονισμό, είναι οι παραγωγοί, οι πλοιοκτήτες σκαφών που είναι νηολογημένα στους λιμένες των περιοχών που αναφέρονται στο άρθρο 1 και ασκούν τις δραστηριότητές τους σε αυτές τις περιοχές ή οι ενώσεις τους, καθώς και οι φορείς στον τομέα μεταποίησης που υφίστανται το επιπλέον κόστος, το οποίο συνεπάγεται η κατάσταση του άκρως απομακρυσμένου χαρακτήρα για τη διάθεση των προβλεπομένων προϊόντων.

Άρθρο 5

Η Επιτροπή υποβάλλει στο Ευρωπαϊκό Κοινοβούλιο και στο Συμβούλιο, στην Οικονομική και Κοινωνική Επιτροπή και στην Επιτροπή των Περιφερειών, κάθε τρία χρόνια και για πρώτη φορά την 1η Ιανουαρίου 1998, έκθεση για την εφαρμογή των μέτρων που προβλέπονται στον παρόντα κανονισμό, συνοδευόμενη, ενδεχομένως, από προτάσεις που αφορούν τα μέτρα προσαρμογής τα οποία είναι αναγκαία για την επίτευξη των στόχων που αναφέρονται στο άρθρο 1.
Πρόταση κανονισμού (ΕΚ) του Συμβουλίου για την τροποποίηση του κανονισμού (ΕΟΚ) αριθ. 3950/92 για τον καθορισμό συμπληρωματικής εισφοράς στον τομέα του γάλακτος και των γαλακτοκομικών προϊόντων (95/C 142/10) COM(95) 147 τελικό - 95/0096(CNS)

(Υποβλήθηκε από την Επιτροπή στις 21 Απριλίου 1995)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 43,

την πρόταση της Επιτροπής,

τη γνώμη του Ευρωπαϊκού Κοινοβουλίου,

Εκτιμώντας ότι εξετάσθηκαν ιδιαιτέρως οι αντίστοιχες καταστάσεις στην Ιταλία και στην Ελλάδα για να διαπιστωθεί εάν οι αυξήσεις της συνολικής εγγυημένης ποσότητας που καθορίσθηκαν από το άρθρο 3 του κανονισμού (ΕΟΚ) αριθ. 3950/92 (1), γι' αυτά τα δύο κράτη μέλη θα μπορούσαν να διατηρηθούν κατά το 1995/96 και κατά τη διάρκεια των επομένων ετών 7 ότι η Επιτροπή έχει υποβάλλει στο Συμβούλιο της Ευρωπαϊκής Ένωσης και στο Ευρωπαϊκό Κοινοβούλιο έκθεση επί της εφαρμογής του καθεστώτος των γαλακτοκομικών ποσοστώσεων στην Ιταλία και στην Ελλάδα 7 ότι, από την έκθεση αυτή η Επιτροπή μπορεί να συμπεράνει ότι αυτά τα δύο κράτη μέλη έχουν συνολικά τηρήσει τους όρους του Συμβουλίου όσον αφορά την εφαρμογή του καθεστώτος των γαλακτοκομικών ποσοστώσεων καθώς και, όσον αφορά την Ιταλία, εκείνων που αφορούν τη χρησιμοποίηση του αποθέματος των 347 701 τόνων,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Το άρθρο 3 παράγραφος 2 του κανονισμού (ΕΟΚ) αριθ. 3950/92 τροποποιείται ως εξής:

1. Η τελευταία φράση του τετάρτου εδαφίου διαγράφεται.

2. Προστίθεται το εξής εδάφιο:

«Η αύξηση των συνολικών ποσοτήτων των παραδόσεων που παραχωρήθηκε για την περίοδο 1994/95 στην Ελλάδα και στην Ιταλία παγιοποιείται από την περίοδο 1995/96.»

Άρθρο 2

Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την 1η Απριλίου 1995.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

(1) ΕΕ αριθ. L 405 της 31. 12. 1992, σ. 1. Κανονισμός όπως τροποποιήθηκε τελευταία από τον κανονισμό (ΕΚ) αριθ. 630/95 (ΕΕ αριθ. L 66 της 23. 3. 1995, σ. 11).
Πρόταση κανονισμού (ΕΚ) του Συμβουλίου για την προσαρμογή του κανονισμού (ΕΟΚ) αριθ. 404/93 όσον αφορά την ποσότητα της ετήσιας δασμολογικής ποσόστωσης εισαγωγής μπανανών στην Κοινότητα μετά την προσχώρηση της Αυστρίας, της Φινλανδίας και της Σουηδίας

(95/C 136/07)

COM(95) 115 τελικό - 95/0086(CNS)

(Υποβλήθηκε από την Επιτροπή στις 6 Απριλίου 1995)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 43,

την πρόταση της Επιτροπής,

τη γνώμη του Ευρωπαϊκού Κοινοβουλίου,

τη γνώμη της Οικονομικής και Κοινωνικής Επιτροπής,

Εκτιμώντας ότι ο κανονισμός (ΕΟΚ) αριθ. 404/93 έχει προβλέψει το άνοιγμα ετήσιας δασμολογικής ποσόστωσης για την εισαγωγή μπανανών τρίτων χωρών και μη παραδοσιακών μπανανών ΑΚΕ 7 ότι, μετά την προσχώρηση της Δημοκρατίας της Αυστρίας, της Δημοκρατίας της Φινλανδίας και του Βασιλείου της Σουηδίας στην Ευρωπαϊκή Ένωση, πρέπει να ληφθούν υπόψη οι ανάγκες καταναλώσεως μπανανών αυτών των νέων κρατών μελών που έχουν αποτιμηθεί με βάση το μέσο όρο των ποσοτήτων σε καθαρό βάρος που έχουν εισαχθεί από τις χώρες αυτές κατά τη διάρκεια της περιόδου 1991 έως 1993 που αντιστοιχούν στα τρία τελευταία έτη για τα οποία υπάρχουν διαθέσιμα στοιχεία 7 ότι πρέπει συνεπώς να προσαρμοστεί η δασμολογική ποσόστωση που προβλέπεται στο άρθρο 18 του κανονισμού (ΕΟΚ) αριθ. 404/93,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Στο άρθρο 18 παράγραφος 1 πρώτο εδάφιο του κανονισμού (ΕΟΚ) αριθ. 404/93 το ποσό «2 200 000 τόνων» καθαρού βάρους αντικαθίσταται από το ποσό «2 553 000 τόνων» καθαρού βάρους.

Άρθρο 2

Ο παρών κανονισμός εφαρμόζεται από την 1η Ιανουαρίου 1995.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Πρόταση

ΚΑΝΟΝΙΣΜΟΥ (ΕΚ) αριθ. . . . ΤΟΥ ΣΥΜΒΟΥΛΙΟΥ

της . . .

για τον καθορισμό, για την περίοδο εκτροφής 1995/96, του ποσού της ενίσχυσης για τους μεταξοσκώληκες

(95/C 99/12)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 845/72 του Συμβουλίου της 24ης Απριλίου 1972 περί ειδικών μέτρων για την προώθηση της σηροτοφίας (1), όπως τροποποιήθηκε τελευταία από τον κανονισμό (ΕΟΚ) αριθ. 2059/92 (2), και ιδίως το άρθρο 2 παράγραφος 3,

την πρόταση της Επιτροπής,

τη γνώμη του Ευρωπαϊκού Κοινοβουλίου,

τη γνώμη της Οικονομικής και Κοινωνικής Επιτροπής,

Εκτιμώντας:

ότι το άρθρο 2 του κανονισμού (ΕΟΚ) αριθ. 845/72 προβλέπει ότι το ποσό της ενίσχυσης για τους μεταξοσκώληκες που εκτρέφονται στην Κοινότητα πρέπει να καθορίζεται ετησίως κατά τρόπο που να συμβάλλει στην εξασφάλιση δικαίου εισοδήματος στο σηροτρόφο, λαμβάνοντας υπόψη την κατάσταση της αγοράς κουκουλιών και ακατέργαστης μέταξας, την προβλεπόμενη εξέλιξή της και την πολιτική των εισαγωγών 7

ότι η εφαρμογή των κριτηρίων που αναφέρονται ανωτέρω οδηγεί στον καθορισμό του ποσού της ενίσχυσης στο επίπεδο που αναφέρεται κατωτέρω,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Για την περίοδο εκτροφής 1995/96, το ποσό της ενίσχυσης για τους μεταξοσκώληκες, που αναφέρεται στο άρθρο 2 του κανονισμού (ΕΟΚ) αριθ. 845/72, καθορίζεται σε 133,32 Ecu ανά χρησιμοποιούμενο κουτί μεταξοσπόρων.

Άρθρο 2

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την 1η Απριλίου 1995.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

. . .

Για το Συμβούλιο

()(). . .

() ΕΕ αριθ. L 100 της 27. 4. 1972, σ. 1.

() ΕΕ αριθ. L 215 της 30. 7. 1992, σ. 19.
Πρόταση

ΚΑΝΟΝΙΣΜΟΥ (ΕΚ) αριθ. . . . ΤΟΥ ΣΥΜΒΟΥΛΙΟΥ

της . . .

για την τροποποίηση του κανονισμού (ΕΟΚ) αριθ. 2046/89 για τη θέσπιση των γενικών κανόνων σχετικά με την απόσταξη των οίνων και των υποπροϊόντων της οινοποίησης

(95/C 99/24)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 822/87 του Συμβουλίου της 16ης Μαρτίου 1987 για την κοινή οργάνωση της αμπελοοινικής αγοράς (1), όπως τροποποιήθηκε τελευταία από τον κανονισμό (ΕΚ) αριθ. . . . (2), και ιδίως το άρθρο 35 παράγραφος 7, το άρθρο 36 παράγραφος 5, το άρθρο 38 παράγραφος 4, το άρθρο 39 παράγραφος 8, το άρθρο 41 παράγραφος 8, το άρθρο 42 παράγραφος 4 και το άρθρο 79 παράγραφος 2,

την πρόταση της Επιτροπής,

Εκτιμώντας:

ότι το άρθρο 2 παράγραφος 3 του κανονισμού (ΕΟΚ) αριθ. 2406/89 του Συμβουλίου (3), όπως τροποποιήθηκε τελευταία από τον κανονισμό (ΕΚ) αριθ. 1892/94 (4), προβλέπει τη δυνατότητα, για τα κράτη μέλη, να εξομοιώνουν τις ομάδες των παραγωγών με παραγωγούς για την εφαρμογή της υποχρεωτικής αποστάξεως και ότι η παράγραφος 4 του ιδίου άρθρου προβλέπει την υποβολή σχετικής εκθέσεως 7 ότι πρέπει τα προτεινόμενα μέτρα να έχουν συνοχή με άλλα μέτρα τα οποία η Επιτροπή προτίθεται να εκπονήσει προσεχώς και ότι για το λόγο αυτό ενδείκνυται να παραταθεί η προθεσμία που προβλέπεται στην παράγραφο 4,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Στο άρθρο 2 του κανονισμού (ΕΟΚ) αριθ. 2046/89 η παράγραφος 4 αντικαθίσταται από το ακόλουθο κείμενο:

«4. Η παράγραφος 3 εφαρμόζεται έως τις 31 Αυγούστου 1996.

Πριν από τις 31 Μαρτίου 1996, η Επιτροπή υποβάλλει στο Συμβούλιο έκθεση επί της εφαρμογής της εν λόγω παραγράφου, συνοδευόμενη, κατά περίπτωση, από κατάλληλη πρόταση. Το Συμβούλιο αποφασίζει επί των ενδεχομένων μέτρων που εφαρμόζονται από την 1η Σεπτεμβρίου 1996».

Άρθρο 2

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την 1η Σεπτεμβρίου 1995.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

. . .

Για το Συμβούλιο

()()()(). . .

() ΕΕ αριθ. L 84 της 27. 3. 1987, σ. 1.

() Βλέπε σελίδα 37 της παρούσας Επίσημης Εφημερίδας.

() ΕΕ αριθ. L 202 της 14. 7. 1989, σ. 14.

() ΕΕ αριθ. L 197 της 30. 7. 1994, σ. 44.
Πρόταση

ΚΑΝΟΝΙΣΜΟΥ (ΕΚ) αριθ. . . . ΤΟΥ ΣΥΜΒΟΥΛΙΟΥ

της . . .

για τον καθορισμό, για την περίοδο εμπορίας 1005/96, της τιμής προσανατολισμού για χονδρά βοοειδή

(95/C 99/17)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 805/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του βοείου κρέατος (1), όπως τροποποιήθηκε τελευταία από την πράξη προσχώρησης της Αυστρίας, της Φινλανδίας και της Σουηδίας, και ιδίως το άρθρο 3, παράγραφος 3,

την πρόταση της Επιτροπής,

Εκτιμώντας:

ότι, κατά τον καθορισμό της τιμής προσανατολισμού για τα χονδρά βοοειδή, πρέπει να ληφθούν υπόψη οι στόχοι περί της κοινής γεωργικής πολιτικής 7 ότι η κοινή γεωργική πολιτική έχει ιδίως ως στόχους να εξασφαλίζει δίκαιο βιοτικό επίπεδο στο γεωργικό πληθυσμό, να διασφαλίζει τον εφοδιασμό και να εξασφαλίζει λογικές τιμές στους καταναλωτές 7

ότι η τιμή προσανατολισμού πρέπει να καθορίζεται σύμφωνα με τα κριτήρια που προβλέπονται στο άρθρο 3 παράγραφος 2 του κανονισμού (ΕΟΚ) αριθ. 805/68,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Για την περίοδο εμπορίας 1995/96, η τιμή προσανατολισμού για τα χονδρά βοοειδή καθορίζεται σε 238,39 Ecu/100 kg ζωντανού βάρους.

Άρθρο 2

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

. . .

Για το Συμβούλιο

(). . .

() ΕΕ αριθ. L 148 της 28. 6. 1968, σ. 24.
Πρόταση

ΚΑΝΟΝΙΣΜΟΥ (ΕΚ) αριθ. . . . ΤΟΥ ΣΥΜΒΟΥΛΙΟΥ

της . . .

για την τροποποίηση του κανονισμού (ΕΟΚ) αριθ. 1442/88 για τη χορήγηση για τις αμπελουργικές περιόδους 1988/89 έως 1995/96 πριμοδοτήσεων για οριστική εγκατάλειψη αμπελουργικών εκτάσεων

(95/C 99/26)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 43,

την πρόταση της Επιτροπής,

τη γνώμη του Ευρωπαϊκού Κοινοβουλίου,

τη γνώμη της Οικονομικής και Κοινωνικής Επιτροπής,

Εκτιμώντας:

ότι ο κανονισμός (ΕΟΚ) αριθ. 1422/88 του Συμβουλίου (1) όπως τροποποιήθηκε τελευταία από τον κανονισμό (ΕΟΚ) αριθ. 1990/93 (2), έχει ορίσει περίοδο εφαρμογής των πριμοδοτήσεων για οριστική εγκατάλειψη αμπελουργικών εκτάσεων 7

ότι, για να διασφαλισθεί η καλύτερη χρησιμοποίηση των διαθέσιμων πόρων, πρέπει να εξαιρεθούν του ευεργετήματος των πριμοδοτήσεων για οριστική εγκατάλειψη αμπελουργικών εκτάσεων, οι εκτάσεις στις οποίες είχαν χορηγηθεί προηγουμένως ενισχύσεις για την αναδιάρθρωση των αμπελώνων 7

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Στο άρθρο 3 του κανονισμού (ΕΟΚ) αριθ. 1442/88, προστίθεται το ακόλουθο στοιχείο ε):

«ε) για τις αμπελουργικές εκτάσεις που έχουν επωφεληθεί χρηματοδοτήσεως για την αναδιάρθρωσή τους».

Άρθρο 2

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

. . .

()()Για το Συμβούλιο

. . .

() ΕΕ αριθ. L 132 της 28. 5. 1988, σ. 3.

() ΕΕ αριθ. L 182 της 24. 7. 1993, σ. 7.
Πρόταση

ΚΑΝΟΝΙΣΜΟΥ (ΕΚ) αριθ. . . . ΤΟΥ ΣΥΜΒΟΥΛΙΟΥ

της . . .

για τροποποίηση του κανονισμού (ΕΟΚ) αριθ. 1766/92 περί κοινής οργανώσεως της αγοράς στον τομέα των σιτηρών

(95/C 99/01)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪ ΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως τα άρθρα 42 και 43,

την πρόταση της Επιτροπής,

τη γνώμη του Ευρωπαϊκού Κοινοβουλίου,

τη γνώμη της Οικονομικής και Κοινωνικής Επιτροπής,

Εκτιμώντας:

ότι με την εισαγωγή, στο πλαίσιο των πολυμερών εμπορικών διαπραγματεύσεων του Γύρου της Ουρουγουάης, ενός σταθερού δασμού κατά την εισαγωγή αντί και στη θέση μίας μεταβλητής εισφοράς, δεν εκφράζει πλέον τίποτε η ενδεικτική τιμή και μεριμνώντας για απλούστευση πρέπει να καταργηθεί 7

ότι η ρευστότητα της αγοράς των σιτηρών μπορεί να ευνοηθεί από βράχυνση της περιόδου κατά τη διάρκεια της οποίας μπορούν να προσφερθούν τα σιτηρά στην παρέμβαση 7

ότι πρέπει να τροποποιηθεί ο κανονισμός (ΕΟΚ) αριθ. 1766/92 του Συμβουλίου, της 30ής Ιουνίου 1992 περί κοινής οργανώσεως της αγοράς στον τομέα των σιτηρών (()), όπως τροποποιήθηκε τελευταία από την πράξη προσχώρησης της Αυστρίας, της Φινλανδίας και της Σουηδίας,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΟΚ) αριθ. 1766/92 τροποποιείται ως εξής:

1. Στο άρθρο 3, η παράγραφος 1 διαγράφεται.

2. Στο άρθρο 4, η παράγραφος 2 αντικαθίσταται ως εξής:

2. «2. Οι αγορές που αναφέρονται στην παράγραφο 1 μπορούν να λάβουν χώρα κατά τις ακόλουθες περιόδους:

2. - από 1ης Οκτωβρίου έως τις 30 Απριλίου για την Ιταλία, την Ισπανία, την Ελλάδα και την Πορτογαλία,

2. - από 1ης Φεβρουαρίου έως τις 30 Ιουνίου για τη Σουηδία,

2. - από 1ης Ιανουαρίου έως τις 31 Μαΐου για τα άλλα κράτη μέλη.

2. Στην περίπτωση κατά την οποία, λόγω της περιόδου παρεμβάσεως στη Σουηδία, τα προϊόντα που αναφέρονται στην παράγραφο 1 εκτρέπονται από άλλα κράτη μέλη προς την παρέμβαση στη Σουηδία, η Επιτροπή εγκρίνει τις λεπτομέρειες που επιτρέπουν να διορθωθούν οι καταστάσεις σύμφωνα με το άρθρο 23».

Άρθρο 2

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την περίοδο εμπορίας 1995/96.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

. . .

Για το Συμβούλιο

. . .

() ΕΕ αριθ. L 181 της 1. 7. 1992, σ. 21.
Πρόταση

ΚΑΝΟΝΙΣΜΟΥ (ΕΚ) αριθ. . . . ΤΟΥ ΣΥΜΒΟΥΛΙΟΥ

της . . .

για παρέκκλιση, για την περίοδο 1995/96 από τον κανονισμό (ΕΚ) αριθ. 3119/93 για τη θέσπιση ειδικών μέτρων ενθάρρυνσης της μεταποίησης ορισμένων εσπεριδοειδών

(95/C 99/21)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 43,

την πρόταση της Επιτροπής,

τη γνώμη του Ευρωπαϊκού Κοινοβουλίου,

τη γνώμη της Οικονομικής και Κοινωνικής Επιτροπής,

Εκτιμώντας:

ότι, στο πλαίσιο του κοινοτικού καθεστώτος της ενισχύσεως στη μεταποίηση των εσπεριδοειδών, διαπιστώθηκε ότι ορισμένες βιομηχανίες μεταποίησης συναντούν χρηματικές δυσκολίες για να πληρώσουν την ελάχιστη τιμή στους παραγωγούς και πρέπει συνεπώς να ληφθεί υπόψη η κατάσταση αυτή εξουσιοδοτώντας τα κράτη μέλη, για τη νέα περίοδο 1995/96, να πληρώσουν απευθείας τη χρηματική αντιστάθμιση στους παραγωγούς υπό ορισμένους όρους 7

ότι το κράτος μέλος που επιλέγει τη δυνατότητα αυτή δεν μπορεί να προσφύγει στις διατάξεις χορηγήσεως που αναφέρονται στο άρθρο 3 του κανονισμού (ΕΚ) αριθ. 3119/93 του Συμβουλίου (()),

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

1. Κατά παρέκκλιση από το άρθρο 3 του κανονισμού (ΕΚ) αριθ. 3119/93 το κράτος μέλος μπορεί να πληρώσει τη χρηματική αντιστάθμιση απευθείας στους παραγωγούς, για τις ποσότητες που παραδίδονται από αυτούς με τις συμβάσεις που προβλέπονται στο άρθρο 2 του εν λόγω κανονισμού. Στην περίπτωση αυτή ο μεταποιητής πρέπει να πληρώσει στον παραγωγό τιμή τουλάχιστον ίση με τη διαφορά μεταξύ της ελάχιστης τιμής που αναφέρεται στο άρθρο 3 και της χρηματικής αντιστάθμισης που αναφέρεται στο άρθρο 4 του ίδιου κανονισμού.

2. Οι διατάξεις του πρώτου εδαφίου δεν εφαρμόζονται στα satsumas.

Άρθρο 2

Σε περίπτωση εφαρμογής του άρθρου 1, η χρηματική αντιστάθμιση πληρώνεται στον παραγωγό μετά από αίτησή του, μόλις οι αρμόδιες για τον έλεγχο αρχές του κράτους μέλους στο οποίο έχει πραγματοποιηθεί η μεταποίηση διαπιστώσουν ότι παραδόθηκαν τα προϊόντα για τα οποία υπήρξαν συμβάσεις.

Άρθρο 3

Η απόφαση του κράτους μέλους να εφαρμόσει το άρθρο 1 πρέπει να αφορά το σύνολο των παραγωγών και των μεταποιητών της επικράτειάς του.

Άρθρο 4

Οι λεπτομέρειες εφαρμογής του παρόντος κανονισμού, ιδίως σε θέματα εγγυήσεως, θεσπίζονται με τη διαδικασία που προβλέπεται στο άρθρο 33 του κανονισμού (ΕΟΚ) αριθ. 1035/72 του Συμβουλίου (()), όπως τροποποιήθηκε τελευταία από την πράξη προσχώρησης της Αυστρίας, της Φινλανδίας και της Σουηδίας.

Άρθρο 5

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται για την περίοδο 1995/96.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

. . .

Για το Συμβούλιο

. . .

() ΕΕ αριθ. L 279 της 12. 11. 1993, σ. 17.

() ΕΕ αριθ. L 118 της 20. 5. 1972, σ. 1.
Πρόταση

ΚΑΝΟΝΙΣΜΟΥ (ΕΚ) αριθ. . . . ΤΟΥ ΣΥΜΒΟΥΛΙΟΥ

της . . .

για τον καθορισμό, για τις περιόδους εμπορίας 1996/97 και 1997/98, των ποσών της ενίσχυσης που χορηγείται στον τομέα των σπόρων προς σπορά

(95/C 99/29)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 2358/71 του Συμβουλίου της 26ης Οκτωβρίου 1971 περί κοινής οργανώσεως αγοράς στον τομέα των σπόρων προς σπορά (1), όπως τροποποιήθηκε τελευταία από την πράξη προσχώρησης της Αυστρίας, της Φινλανδίας και της Σουηδίας, και ιδίως το άρθρο 3 παράγραφος 3,

την πρόταση της Επιτροπής,

τη γνώμη του Ευρωπαϊκού Κοινοβουλίου,

τη γνώμη της Οικονομικής και Κοινωνικής Επιτροπής,

Εκτιμώντας:

ότι, για τους σπόρους προς σπορά που περιλαμβάνονται στο παράρτημα του κανονισμού (ΕΟΚ) αριθ. 2358/71 και οι οποίοι θα τεθούν σε εμπορία κατά τις περιόδους 1996/97 και 1997/98, η κατάσταση της αγοράς εντός της Κοινότητας και η προβλεπόμενη εξέλιξή της δεν επιτρέπουν να εξασφαλισθεί ένα δίκαιο εισόδημα για τους παραγωγούς 7 ότι θα πρέπει να αντισταθμιστεί ένα μέρος των εξόδων παραγωγής με τη χορήγηση ενίσχυσης 7

ότι το άρθρο 3 παράγραφος 2 του κανονισμού (ΕΟΚ) αριθ. 2358/71 προβλέπει ότι το ποσό της ενίσχυσης πρέπει να καθοριστεί λαμβάνοντας υπόψη, αφενός, την ανάγκη να εξασφαλιστεί η ισορροπία μεταξύ του όγκου της παραγωγής που είναι αναγκαία στην Κοινότητα και των δυνατοτήτων διάθεσης της παραγωγής αυτής και, αφετέρου, τις τιμές των προϊόντων αυτών στις εξωτερικές αγορές 7

ότι η εφαρμογή των κριτηρίων αυτών οδηγεί στον καθορισμό του ποσού των ενισχύσεων που εφαρμόζονται για τις περιόδους εμπορίας 1996/97 και 1997/98 στα επίπεδα που αναφέρονται στο παράρτημα,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Για τις περιόδους εμπορίας 1996/97 και 1997/98, τα ποσά της ενίσχυσης που χορηγείται στον τομέα των σπόρων προς σπορά και αναφέρετεαι στο άρθρο 3 του κανονισμού (ΕΟΚ) αριθ. 2358/71, καθορίζονται σύμφωνα με το παράρτημα.

Άρθρο 2

Ο παρών κανονισμός αρχίζει να ισχύει την 1η Ιουλίου 1996.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

. . .

Για το Συμβούλιο

(). . .

() ΕΕ αριθ. L 246 της 5. 11. 1971, σ. 1.